Title: ประกาศกรมการค้าต่างประเทศ เรื่อง แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการทบทวนอัตราอากรตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อน ของบริษัท Dongkuk Steel Mill Co., Ltd. ที่มีแหล่งกำเนิดจากสาธารณรัฐเกาหลี ตามมาตรา 56 พ.ศ. 2561

ประกาศกรมการค้าต่างประเทศ
เรื่อง แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณา
ผลการทบทวนอัตราอากรตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือ
ของอะลูมิเนียมและสังกะสีแบบจุ่มร้อน ของบริษัท Dongkuk Steel
Mill Co., Ltd.
ที่มีแหล่งกำเนิดจากสาธารณรัฐเกาหลี ตามมาตรา ๕๖
พ.ศ. ๒๕๖๑[๑]

ตามที่ได้มีประกาศกรมการค้าต่างประเทศ
เรื่อง เปิดการทบทวนอัตราอากรตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อน
ของบริษัท Dongkuk Steel Mill Co., Ltd. ที่มีแหล่งกำเนิดจากสาธารณรัฐเกาหลี
พ.ศ. ๒๕๖๑ ลงวันที่ ๓ มกราคม
พ.ศ. ๒๕๖๑ และคณะกรรมการพิจารณาการทุ่มตลาดและการอุดหนุน
ได้ประชุมพิจารณาและมีคำวินิจฉัยเมื่อวันที่ ๒๑ พฤศจิกายน พ.ศ.
๒๕๖๑ ว่าอัตราส่วนเหลื่อมการทุ่มตลาดของสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อน
ของบริษัท Dongkuk Steel Mill Co., Ltd. ที่มีแหล่งกำเนิดจากสาธารณรัฐเกาหลี
มีการเปลี่ยนแปลงไปจากประกาศคณะกรรมการพิจารณาการทุ่มตลาดและการอุดหนุน เรื่อง การตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน (ฉบับที่ ๒) พ.ศ. ๒๕๕๖ ลงวันที่ ๗ มกราคม พ.ศ. ๒๕๕๖ แก้ไขเพิ่มเติมโดยประกาศคณะกรรมการพิจารณาการทุ่มตลาดและการอุดหนุน
เรื่อง การตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อน
ที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน (ฉบับที่ ๔) พ.ศ. ๒๕๕๘ ลงวันที่ ๑๖ กุมภาพันธ์ พ.ศ. ๒๕๕๘ และประกาศคณะกรรมการพิจารณาการทุ่มตลาดและการอุดหนุน เรื่อง ให้เรียกเก็บอากรตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อน
ที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน ต่อไป พ.ศ. ๒๕๖๑ ลงวันที่ ๑๐ มกราคม พ.ศ.
๒๕๖๑ จึงมีมติให้เปลี่ยนแปลงอัตราอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อน
ของบริษัท Dongkuk Steel Mill
Co., Ltd. ที่มีแหล่งกำเนิดจากสาธารณรัฐเกาหลี
ตามประกาศคณะกรรมการพิจารณาการทุ่มตลาดและการอุดหนุน เรื่อง ผลการพิจารณาทบทวนอัตราอากรตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อน
ของบริษัท Dongkuk Steel Mill Co., Ltd. ที่มีแหล่งกำเนิดจากสาธารณรัฐเกาหลี
พ.ศ. ๒๕๖๑ ลงวันที่ ๓ ธันวาคม พ.ศ. ๒๕๖๑ นั้น

เพื่อให้เป็นไปตามความในข้อ
๑ ของกฎกระทรวง ฉบับที่ ๔
(พ.ศ. ๒๕๔๓) ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ
พ.ศ. ๒๕๔๒ กรมการค้าต่างประเทศจึงออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการทบทวนอัตราอากรตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อน
ของบริษัท Dongkuk Steel Mill Co.,
Ltd. ที่มีแหล่งกำเนิดจากสาธารณรัฐเกาหลี ตามมาตรา ๕๖ พ.ศ. ๒๕๖๑ ไว้ ดังรายละเอียดตามเอกสารท้ายประกาศนี้

ทั้งนี้
หากผู้ผลิตสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนภายในประเทศ
ผู้นำเข้า หรือผู้ส่งออกสินค้าทุ่มตลาด ประสงค์ที่จะทราบรายละเอียดเกี่ยวกับข้อเท็จจริงที่ใช้เป็นฐานในการทบทวนอัตราอากรตอบโต้การทุ่มตลาด
ให้ยื่นคำขอต่อกองปกป้องและตอบโต้ทางการค้า กรมการค้าต่างประเทศ ภายใน ๑ เดือนนับแต่วันที่มีประกาศฉบับนี้
ตามหลักเกณฑ์และวิธีการที่กำหนดในประกาศกระทรวงพาณิชย์ เรื่อง
การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐ มิถุนายน
พ.ศ. ๒๕๔๓

ประกาศ ณ วันที่ ๑๗ ธันวาคม พ.ศ.
๒๕๖๑
อดุลย์  โชตินิสากรณ์
อธิบดีกรมการค้าต่างประเทศ

[เอกสารแนบท้าย]

๑.
เอกสารท้ายประกาศกรมการค้าต่างประเทศ เรื่อง แสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการทบทวนอัตราอากรตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อน
ของบริษัท Dongkuk
Steel Mill Co., Ltd. ที่มีแหล่งกำเนิดจากสาธารณรัฐเกาหลี ตามมาตรา ๕๖
พ.ศ. ๒๕๖๑

(ดูข้อมูลจากภาพกฎหมาย)

ชญานิศ/จัดทำ
๒๖ มีนาคม ๒๕๖๒

[๑] ราชกิจจานุเบกษา
เล่ม ๑๓๕/ตอนพิเศษ ๓๓๑ ง/หน้า ๔/๒๖ ธันวาคม ๒๕๖๑